[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.1.2005

KOM(2005) 2 endelig

Forslag til

RÅDETS FORORDNING

om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

(forelagt af Kommissionen)

BEGRUNDELSE

1 Konvergensen mellem informationsteknologi, forbrugerelektronik og telekommunikationsindustrien samt de nye teknologier har betydet udfordringer med hensyn til tarifering og toldbehandling af nye produkter, især produkterne i kapitel 84, 85 og 90 i den fælles toldtarif.

2. Der er i den forbindelse opstået en udfordring om tariferingen af videomonitorer. Position 8528 i den fælles toldtarif dækker således ikke blot tv-apparater, men også videomonitorer. Tarifering uden for denne position, f.eks. under position 8471 og 8531, kræver, at visse betingelser, der bygger på objektive og målelige oplysninger, er opfyldt. Med den nuværende tendens, både inden for informationsteknologi og forbrugerelektronik, til at fremstille multifunktionsmonitorer, er det ikke længere muligt at bestemme hovedformålet med en bestemt monitor på grundlag af simple tekniske karakteristika. Denne tendens er anerkendt både af Kommissionens tjenestegrene, de fleste medlemsstater og den ansvarlige europæiske organisation, EICTA. De fleste videomonitorer (med undtagelse af monitorer med katodestrålerør) vil således sandsyndligvis blive tariferet under position 8528 under en af de koder, der er forbundet med en toldsats på 14 %, selv i de tilfælde, hvor de pågældende monitorer rent faktisk importeres med eller efter importen bruges sammen med pc’er.

3. Fællesskabets WTO-toldforpligtelser gælder særlige positioner i den fælles toldtarif. Aftalen om informationsteknologi (ITA) var en undtagelse fra denne approach. Toldindrømmelserne i forbindelse med ITA er angivet i tillæg A og B til aftalen. Det var imidlertid ikke hensigten, at ITA skulle omfatte varer, der blev anvendt direkte af forbrugerne. Teksten til tillæg A og B til aftalen begrænser således anvendelsesområdet for toldindrømmelserne. Tillæg A nævner ikke videomonitorer henhørende under position 8528 21 og tillæg B omhandler kun ”monitorer” med katodestrålerør og ”fladskærme til produkter, der falder inden for denne aftale”. ITA giver således ikke nogen økonomisk begrundet løsning.

4. For at finde en løsning på denne situation og i betragtning af den hurtige teknologiske udvikling på elektronikområdet samt for at undgå at skulle vedtage tariferingsforordninger for alle specifikke modeller på markedet, forelægger Kommissionen vedlagte forslag til Rådets forordning om autonom suspension af told (toldsats: ”fri”) indtil den 31. december 2006 for visse typer af videomonitorer, der henhører under KN-kode 8528 21 90 i den fælles toldtarif.

Forslag til

RÅDETS FORORDNING

om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen[1],

ud fra følgende betragtninger:

(1) I den kombinerede nomenklatur, som findes i bilag I til Rådets forordning (EØF) nr. 2658/87[2], er de relevante positioner for videomonitorer 8471, 8528 og 8531.

(2) For at videomonitorer kan tariferes udenfor position 8528 skal visse betingelser være opfyldt. Konvergensen mellem informationsteknologi, forbrugerelektronik og nye teknologier har medført, at det ved tarifering af videomonitorer ikke er muligt at bestemme hovedformålet med en bestemt monitor på grundlag af simple tekniske karakteristika. Det følger af retspraksis fra De Europæiske Fællesskabers Domstol, at tariferingen ikke kan baseres på varens faktiske anvendelse. En korrekt tarifering af den enkelte vare skal være baseret på objektive og målelige oplysninger. Det er på nuværende tidspunkt ikke muligt at fastsætte entydige kriterier, der opfylder dette krav.

(3) Handelsdata viser i øjeblikket, at videomonitorer, der anvender plasma eller LCD-skærm (flydende krystal) med en skærmstørrelse på 19 tommer eller mindre og med skærmformat 4:3 eller 5:4, hovedsagelig anvendes som udlæseenheder til automatiske databehandlingsmaskiner. Sådanne monitorer er imidlertid ofte i stand til også at reproducere videobilleder fra andre kilder end fra en automatisk databehandlingsmaskine, og de opfylder derfor ikke betingelsen om udelukkende eller hovedsageligt at være bestemt til anvendelse i forbindelse med sådanne maskiner. Disse monitorer er således ikke omfattet af aftalen om handel med informationsteknologiprodukter[3], kaldet ”aftalen om informationsteknologi” (ITA), eller af meddelelsen om aftalens gennemførelse, som begge blev godkendt på Fællesskabets vegne ved Rådets afgørelse 97/359/EF af 24. marts 1997 om fjernelse af told på informationsteknologiprodukter[4].

(4) Det er i Fællesskabets interesse autonomt og for en begrænset periode helt at suspendere tolden i henhold til den fælles toldtarif for videomonitorer, der anvender plasma eller LCD-skærme (flydende krystal) med en skærmstørrelse på 19 tommer eller mindre og med skærmformat 4:3 eller 5:4, der kan tariferes under KN-kode 8528 21 90. Denne foranstaltning bør således udløbe den 31. december 2006, med mindre Rådet beslutter at forlænge perioden.

(5) Forordning (EØF) nr. 2658/87 bør derfor ændres i overensstemmelse hermed.

(6) Eftersom ændringen i henhold til denne forordning bør finde anvendelse fra samme dato som den Kombinerede Nomenklatur for 2005, som er fastsat ved forordning (EF) nr. 1810/2004, bør denne forordning træde i kraft straks og finde anvendelse fra den 1. januar 2005 -

UDSTEDT FØLGENDE FORORDNING:

Artikel 1

I kapitel 85, afsnit XVI, II. del, toldtariffen, i bilag I til forordning (EØF) nr. 2658/87 erstattes teksten i kolonne 3 ud for KN-kode 8528 21 90 med følgende:

”14(*)

_______________________

(*) Tolden suspenderes autonomt indtil den 31. december 2006 for videomonitorer med en skærmstørrelse på 19 tommer eller mindre og med en skærm i 4:3-format eller 5:4-format (Taric-kode 8528 21 90 30)”.

Artikel 2

Denne forordning træder i kraft på dagen for offentliggørelsen i Den Europæiske Unions Tidende .

Den anvendes fra den 1. januar 2005.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

Formand

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] EUT C

[2] EFT L 256 af 7.9.1987, s. 1. Senest ændret ved Kommissionens forordning (EF) nr. 1810/2004 (EUT L 327 af 30.10.2004, s. 1).

[3] EFT L 155 af 12.6.1997, s. 3.

[4] EFT L 155 af 12.6.1997, s. 1.